ભારતના પૂર્વ ક્રિકેટર અને ક્રિકેટના ભગવાન માનાતા સચિન તેંડુલકર ને શુક્રવારે રાત્રે ધ એશિયન એવોર્ડ્સ ફેલોશિપથી સન્માનિત કરવામાં આવ્યા છે . લંડન ના પાર્ક લેનમાં સ્થિત લંડન હિલ્ટનમાં સચિન તેંડુલકરે આ સન્માન સ્વીકાર્યું હતું . એશિન એવોર્ડનું આ સાતમું સંસ્કરણ છે . એશિયાઇ પુરસ્કારોની સ્થાપના ઉદ્યમી પૉલ સાગૂએ વર્ષ 2010માં કરી હતી . આ સન્માન એશિયાની એ હસતીઓને આપવામાં આવે છે , જેમણે પોતાના ક્ષેત્રમાં અભૂતપૂર્વ સફળતા મેળવી હોય . આ પહેલાં આ ફેલોશિપ પુરસ્કાર સિતારવાદક રવિ શંકર અને અભિનેતા જેકી ચેન તથા બેમ કિંગ્સલે જેવી હસતીઓને આપવામાં આવ્યો છે . આ પ્રસંગે સચિને કહ્યું કે , બે દશકથી વધુ સમય સુધી ક્રિકેટ રમવાનો અનુભવ શાનદાર રહ્યો . વર્ષ 2011માં વિશ્વકપની જીત તેમની કારકીર્દિની ખાસ પળ હોવાનું પણ તેમણે જણાવ્યું હતું .